Publication: Magyar Közlöny
Issue: MK-2003-147 (Year: 2003, Number: 147)
Era: 1990-2004
Section: a 31/2003. (XII. 17.) OM rendelethez
Paragraph Index: 1207

5. A képzés fõbb tanulmányi területei 5.1. Közgazdasági és számviteli ismeretek: legalább 35, legfeljebb 45 kreditpont. A közgazdasági ismeretek körében az alapfogalmak mellett a gazdasági tevékenység közgazdasági jellemzõit, alapvetõ szabályait, a mûködés gazdasági kereteit, az ellen- õrzés rendszerét kell megismertetni a hallgatókkal. Ki kell térni a tisztességtelen magatartás, a gazdasági verseny sza- 2003/147. szám bályaira és az olyan kérdésekre, mint a megtakarítás, nyereség, befektetés, pénzpiac stb. A számvitel körében tárgyalni kell alapelveket, a könyvelés logikáját, az eredmény megállapítás módszereit, az éves beszámoló összeállítását, mérlegkészítés szabályait, továbbá az egyes gazdasági események könyvviteli szabályait. 5.2. Büntetõjog és büntetõeljárási jog: legalább 35, legfeljebb 45 kreditpont. A gazdasági bûncselekményeket szabályozó Btk. XVII. fejezete 33 új tényállást tartalmaz, amelyek elsajátítására a jelenleg ilyen ügyek elbírálásában résztvevõ személyeknek számára a korábbiakban nyilvánvalóan nem volt alkalmuk. A bûncselekmények dogmatikája, a hozzájuk kapcsolódó, de még csak kialakulóban lévõ bírói gyakorlat megismerése és az ítélkezést meghatározó állásfoglalások elsajátítása, valamint ezen ismeretek számonkérése lehetõvé teszi, hogy a bonyolult és mérlegelési lehetõségeket megengedõ tényállási elemek megállapításának terén biztonsággal járjanak el a képzésben résztvevõk. A büntetõeljárási jog körében foglalkozni kell a hatáskör, illetékesség szabályaival, a bizonyítás specifikumaival és nehézségeivel, a titkosszolgálati eszközök alkalmazásának szabályaival. Fel kell dolgozni a rendõrségi és nemzetbiztonsági törvény rendelkezéseit. A büntetõ anyagi és eljárásjogi ismeretek elmélyítését szakszeminárium formájában is elõ kell segíteni a joggyakorlat jobb megismerése érdekében. 5.3. Kapcsolódó és háttérjoganyag: legalább 25, legfeljebb 35 kreditpont. E körben célirányosan foglalkozni kell a társasági és cégjog, a vagyonkezelés szabályaival, a bankjog, az adó- és jövedéki jog, vám- és devizajog, értékpapírjog vonatkozó rendelkezéseivel.

Source: https://magyarkozlony.hu/hivatalos-lapok/e2604bc07fcc809777ed64f3e316043a7291b495/dokumentumok/b5a32dd82342a76b9f60e37c62d7ca7157f184ac/letoltes